ai4bharat/Pralekha huggingface dataset:
ગૃહ મંત્રાલય
મંત્રીમંડળે પ્રજાસતાક ભારતના રાષ્ટ્રીય આપતિ વ્યવસ્થાપન સતામંડળ અને પ્રજાસતાક માલ્દિવ્સના રાષ્ટ્રીય આપતિ વ્યવસ્થાપન સતામંડળ વચ્ચે આપતિ વ્યવસ્થાપનના ક્ષેત્રમાં સાથસહકાર સ્થાપિત કરવા થયેલા સમજૂતીકરાર ને મંજૂરી આપી
પ્રધાનમંત્રીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં 02 ઓગસ્ટ, 2022ના રોજ પ્રજાસતાક ભારતના રાષ્ટ્રીય આપતિ વ્યવસ્થાપન સતામંડળ અને પ્રજાસતાક માલ્દિવ્સના રાષ્ટ્રીય આપતિ વ્યવસ્થાપન સતામંડળ વચ્ચે આપતિ વ્યવસ્થાપનના ક્ષેત્રમાં સાથસહકાર સ્થાપિત કરવા માટે થયેલા સમજૂતીકરાર ને કાર્યોતર મંજૂરી આપવામાં આવી છે.
એમઓયુના ફાયદાઃ
આ એમઓયુ એવી વ્યવસ્થા ઊભી કરવા ઇચ્છે છે, જેમાં ભારત અને માલ્દિવ્સ બંનેને એકબીજાની આપતિ વ્યવસ્થાપન વ્યવસ્થાઓમાંથી લાભ થશે તથા એનાથી આપતિ વ્યવસ્થાપનના ક્ષેત્રમાં સજ્જતા, પ્રતિભાવ અને ક્ષમતાનિર્માણના ક્ષેત્રોને મજબૂત કરવામાં મદદ મળશે.
એમઓયુની વિશિષ્ટ ખાસિયતો:
- બંને પક્ષો એક દેશના વિસ્તારની અંદર મોટા પાયે વિનાશક આપતિના સમયમાં એની વિનંતી પર કટોકટીમાં રાહત, પ્રતિભાવ, માનવતાના ધોરણે સહાયના ક્ષેત્રોમાં પારસ્પરિક સાથસહકાર આપશે
- બંને પક્ષો આપતિ પ્રતિભાવ, આપતિને લઘુતમ કરવા, આયોજન અને સજ્જતાની માહિતીનું આદાનપ્રદાન કરશે, એકબીજાના અનુભવોની વહેંચણી કરશે અને શ્રેષ્ઠ રીતોની જાણકારી આપશે.
- બંને પક્ષો સેટેલાઇટ રિમોટ સેન્સિંગ ડેટાની વહેંચણી કરશે તથા અંતરિક્ષ ટેકનોલોજી આધારિત એપ્લિકેશન્સના ક્ષેત્રમાં કુશળતા વહેંચશે, જેથી આપતિની અસરને અસરકારક રીતે ઘટાડવામાં મદદ મળશે તેમજ તેમાં નિવારણ અને જોખમની આકારણી પર માહિતીનું આદાનપ્રદાન સામેલ છે.
- બંને પક્ષો અદ્યતન ઇન્ફોર્મેશન ટેકનોલોજી, અર્લી વોર્નિંગ સિસ્ટમ્સ, રિમોટ સેન્સિંગ, ઉપગ્રહ સંચાર અને નેવિગેશન સેવાઓના ક્ષેત્રમાં સાથસહકાર આપશે.
- આપતિનું જોખમ ઘટાડવામાં આ ક્ષેત્રને મુખ્ય પ્રવાહમાં લાવવા તાલીમ અને ક્ષમતાનિર્માણ કાર્યક્રમનો વિચાર કરવા બંને પક્ષો વરિષ્ઠ અધિકારીઓને તાલીમ આપવાની તકો પ્રદાન કરશે તથા ટૂંકા અને લાંબા ગાળાની તાલીમોમાં કટોકટીનું વ્યવસ્થાપન કરવાની સેવાના બચાવ અધિકારીઓને તાલીમ આપશે.
- બંને પક્ષો સ્થાનિક અને આંતરરાષ્ટ્રીય પ્રદર્શનો વિશે માહિતીનું આદાનપ્રદાન કરશે તેમજ બંને દેશોમાં યોજાનારી કવાયતોની જાણકારીનું આદાનપ્રદાન કરશે તેમજ સંશોધન, માહિતીનું આદાનપ્રદાન, ફેકલ્ટી સપોર્ટ પ્રોગ્રામ, આપતિનું જોખમ ઘટાડવાના ક્ષેત્રોમાં દસ્તાવેજીકરણ અને આપતિમાં સક્ષમતા કેળવવામાં શૈક્ષણિક કાર્યક્રમો અને આબોહવામાં પરિવર્તનની સ્વીકાર્યતા અંગે કાર્યક્રમો જેવા ક્ષેત્રોમાં પણ સાથસહકાર સ્થાપિત કરશે.
- બંને પક્ષો આપતિ વ્યવસ્થાપન સાથે સંબંધિત વધારે પ્રવૃત્તિઓમાં સાથસહકારનો નિર્ણય લેશે.
- બંને પક્ષો ત્સુનામી એડવાઇઝરી, તોફાન પેદા થવા વિશે, ઊંચા તરંગની ચેતવણી, એકથી વધારે નુકસાનકારક જોખમકારક સ્થિતિસંજોગોની માહિતી અને તેમના દરિયાકિનારાના વિસ્તારોને સમાંતર દરિયા સાથે સંબંધિત આપતિઓના કારણે એકથી વધારે પ્રકારના નુકસાનકારક જોખમના મૂલ્યાંકન વિશે માહિતી કે જાણકારીનું આદાનપ્રદાન કરી શકે છે.
- બંને પક્ષો ન્યૂમેરિકલ વેધર પ્રીડિકેશન  ઉત્પાદનો અને એક્ષ્ટેન્ડેડ રેન્જ ફોરકાસ્ટ  વિશે માહિતીનું આદાનપ્રદાન કરી શકે છે.
- બંને પક્ષો માહિતીનું આદાનપ્રદાન કરી શકે છે, જેમાં ભારતીય પક્ષ દ્વારા ભારતીય હવામાન ઉપગ્રહની માહિતીના વિઝ્યુલાઇઝેશન કરવા રિયલ ટાઇમ એનાલીસિસ ઓફ પ્રોડક્ટ્સ એન્ડ ઇન્ફોર્મેશન ડિસ્સેમિનેશન ની સુલભતાની જોગવાઈ તેમજ NWP અને IMD દ્વારા સેટેલાઇટ મીટિયોરોલોજી પર તાલીમ પ્રદાન કરવાની બાબત સામેલ છે.
- બંને પક્ષો વાર્ષિક ધોરણે આપતિ વ્યવસ્થાપન સંબંધિત કવાયત શરૂ કરશે, જે બંને દેશોના વિવિધ ભૌગૌલિક વિસ્તારોમાં યોજાશે.
YP/GP/JD
(Visitor Counter : 135
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 205 ડોઝ આપવામાં આવ્યા છે
ભારતનો સક્રિય કેસલોડ હાલમાં 35,199 છે
સક્રિય કેસ 0.08% છે
રિકવરી રેટ હાલમાં 98.73% છે
છેલ્લા 24 કલાકમાં 3,481 રિકવરી સાથે કુલ રિકવરી વધીને 4,41,96,318 થઈ
છેલ્લા 24 કલાકમાં 5,880 નવા કેસ નોંધાયા છે
સાપ્તાહિક સકારાત્મકતા દર 
અત્યાર સુધીમાં કુલ 92.28 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 85,076 ટેસ્ટ કરવામાં આવ્યા છે
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 89
પ્રધાનમંત્રીનું કાર્યાલય
પ્રધાનમંત્રીએ પૂર્વ પ્રધાનમંત્રી શ્રી રાજીવગાંધીને એમની પુણ્યતિથિ પર શ્રદ્ધાંજલિ અપર્ણ કરી.
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી રાજીવગાંધીને એમની પુણ્યતિથિ પર શ્રદ્ધાંજલિ અપર્ણ કરી.
પ્રધાનમંત્રીએ કહ્યું ' પૂર્વ પ્રધાનમંત્રી શ્રી રાજીવગાંધીને એમની પુણ્યતિથિ પર શ્રદ્ધાંજલિ અપર્ણ કરું છું.'
GP/DS
(
સ્વાસ્થ્ય અને પરિવાર કલ્યાણ મંત્રાલય
કુલ કેસમાંથી 4% કરતાં ઓછી સંખ્યા સાથે ભારતમાં સક્રિય કેસનું ભારણ 3.78 લાખ રહ્યું જે સતત ઘટી રહ્યું છે
ભારતમાં દૈનિક પોઝિટીવિટી દર 3.14% નોંધાયો
19 રાજ્યો/ કેન્દ્ર શાસિત પ્રદેશોમાં સાપ્તાહિક પોઝિટીવિટી દર રાષ્ટ્રીય સરેરાશ કરતાં વધારે
ભારતમાં કુલ સક્રિય કેસના ભારણમાં ઘટાડાનું વલણ સતત જળવાઇ રહ્યું છે. દેશમાં સક્રિય કેસનું ભારણ હાલમાં ઘટીને 3,78,909 થઇ ગયું છે. કુલ નોંધાયેલા પોઝિટીવ કેસમાંથી સક્રિય કેસની સંખ્યા વધુ ઘટીને 3.89% થઇ ગઇ છે.
દૈનિક ધોરણે નવા સાજા થનારા દર્દીઓની સંખ્યા દૈનિક ધોરણે નવા નોંધાતા કેસ કરતાં વધારે રહેવાથી કુલ સક્રિય કેસના ભારણમાં ચોખ્ખો ઘટાડો નોંધાઇ રહ્યો છે. છેલ્લા 24 કલાકમાં સક્રિય કેસમાં કુલ 4,957 દર્દીનો ઘટાડો થયો છે.
છેલ્લા 24 કલાકમાં ભારતમાં દૈનિક ધોરણે નવા સંક્રમિત થયેલા દર્દીઓની સરખામણીએ નવા સાજા થનારા દર્દીની સંખ્યા વધુ નોંધાઇ છે. છેલ્લા 24 કલાકમાં 32,080 દર્દીઓ નવા સંક્રિમત થયા હોવાની પુષ્ટિ થઇ છે જ્યારે સમાન સમયગાળામાં ભારતમાં નવા સાજા થયેલા દર્દીઓની સંખ્યા 36,635 નોંધાઇ છે.
ભારતમાં આજદિન સુધીમાં કુલ પરીક્ષણોની સંખ્યા 15 કરોડની નજીક  પહોંચી ગઇ છે. દરરોજ પ્રત્યેક દસ લાખથી વધુ પરીક્ષણો કરવાની કટિબદ્ધતાને ધ્યાનમાં રાખીને છેલ્લા 24 કલાકમાં 10,22,712 પરીક્ષણો કરવામાં આવ્યા છે. દેશમાં દૈનિક પરીક્ષણોની ક્ષમતા વધીને 15 લાખ સુધી પહોંચી ગઇ છે.
ભારતમાં પરીક્ષણોના ઇન્ફ્રાસ્ટ્રક્ચરમાં નોંધપાત્ર વધારો થયો છે અને દેશમાં કુલ પરીક્ષણોની લેબોરેટરીની સંખ્યા વધીને 2,220 થઇ ગઇ છે.
દૈનિક ધોરણે 10 લાખથી વધારે પરીક્ષણોની સંખ્યાથી એકંદરે પોઝિટીવિટી દર નોંધપાત્ર પ્રમાણમાં સતત નીચલા સ્તરે જળવાઇ રહ્યો છે અને હાલમાં તેમાં ઘટાડા તરફી વલણ જળવાઇ રહ્યું છે.
એકંદરે રાષ્ટ્રીય પોઝિટીવિટી દર આજે 6.50% નોંધાયો હતો. દૈનિક ધોરણે પોઝિટીવિટી દર ફક્ત 3.14% નોંધાયો હતો. મોટી સંખ્યામાં પરીક્ષણોના કારણે તબક્કાવાર પોઝિટીવિટી દર ઘટી રહ્યો છે.
19 રાજ્યો/ કેન્દ્ર શાસિત પ્રદેશોમાં સાપ્તાહિક પોઝિટીવિટી દર રાષ્ટ્રીય સરેરાશ કરતાં વધારે નોંધાયો છે.
કુલ સર્વાધિક પરીક્ષણોની સંખ્યા અને સંબંધિત પોઝિટીવિટી દર સાથેના રાજ્યોની વિગતો નીચે આપેલી છે.
ઉત્તરપ્રદેશમાં કુલ 2 કરોડથી વધુ પરીક્ષણો કરવામાં આવ્યા છે જે સૌથી વધુ છે. 1 કરોડથી વધુ પરીક્ષણો કરનારા રાજ્યોમાંથી બિહાર, તમિલનાડુ, કર્ણાટક, મહારાષ્ટ્ર અને આંધ્રપ્રદેશમાં સૌથી વધુ પરીક્ષણો કરવામાં આવ્યા છે.
સાજા થવાના દરમાં પણ વધારો થતા આજે 94.66% સુધી પહોંચી ગયો છે. કુલ સાજા થયેલા દર્દીઓની સંખ્યા આજે 92 લાખ કરતાં વધારે  થઇ ગઇ છે.
નવા સાજા થયેલા દર્દીઓમાંથી 76.37% દર્દીઓ 10 રાજ્યો/ કેન્દ્ર શાસિત પ્રદેશોમાંથી હોવાનું નોંધાયું છે.
મહારાષ્ટ્રમાં એક દિવસમાં સૌથી વધુ 6,365 દર્દીઓ સાજા થયા હોવાનું નોંધાયું છે. ત્યારબાદ, છેલ્લા 24 કલાકમાં કેરળમાં 4,735 અને દિલ્હીમાં 3,307 નવા દર્દી સાજા થતા તે ટોચના ક્રમે છે.
નવા પોઝિટીવ નોંધાયેલા કેસમાંથી 75.11% નવા દર્દીઓ 10 રાજ્યો અને કેન્દ્ર શાસિત પ્રદેશોમાંથી છે.
કેરળમાં એક દિવસમાં સૌથી વધુ 5,032 દર્દીઓ સંક્રમિત થયા હોવાની પુષ્ટિ થઇ છે. ત્યારબાદ, મહારાષ્ટ્રમાં એક દિવસમાં નવા 4,026 કેસ નોંધાયા છે.
છેલ્લા 24 કલાકમાં દેશમાં વધુ 402 વ્યક્તિનાં મૃત્યુ નીપજ્યાં હોવાનું નોંધાયું છે.
નવા નોંધાયેલા મૃત્યુમાંથી 76.37% દર્દીઓ દસ રાજ્યો/ કેન્દ્ર શાસિત પ્રદેશોમાંથી છે. દિલ્હીમાં એક દિવસમાં સૌથી વધુ  દર્દી મૃત્યુ પામ્યા છે. ત્યારબાદ, મહારાષ્ટ્ર અને પશ્ચિમ બંગાળામાં અનુક્રમે 53 અને 49 દર્દી એક દિવસમાં મૃત્યુ પામ્યા છે.
SD/GP/BT
(
મંત્રીમંડળ
મંત્રીમંડળે નાર્કોટિક્સ, નશીલા દ્રવ્યો, સાઇકોટ્રોપિક પદાર્થો અને પ્રીકર્સર્સની ગેરકાયદેસર હેરફેર અટકાવવા પારસ્પરિક સહકાર માટે ભારત અને ઉઝબેકિસ્તાન વચ્ચેના સમજૂતીકરાર ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકે નાર્કોટિક્સ, નશીલી દવાઓ, સાઇકોટ્રોપિક પદાર્થો અને પ્રીકર્સર્સમાં ગેરકાયદેસર વેપારને અટકાવવા પારસ્પરિક સહકાર પર ભારત અને ઉઝબેકિસ્તાન વચ્ચેના સમજૂતીકરાર ને મંજૂરી આપી છે.
લાભ:
સમજૂતીકરાર  નશીલા દ્રવ્યોની દાણચોરીને અટકાવવા તથા નાર્કોટિક દવાઓ અને સાઇકોટ્રોપિક પદાર્થોનાં નિયમનમાં પારસ્પરિક સહકાર આપવા માટે મદદરૂપ થશે. આ અસરકારક માળખાગત કાર્ય છે, જે ઓળખ કરાયેલા ક્ષેત્રોમાં પારસ્પરિક જરૂરી સહાય અને સહકાર સાથે સંબંધિત તમામ સમસ્યાઓનું સમાધાન કરે છે. એમઓયુ બંને સરકારો વચ્ચે અસરકારક સંસ્થાકીય આદાન-પ્રદાનની સુવિધા આપશે. એક વખત લાગુ થયા પછી આ એમઓયુ આંતરરાષ્ટ્રીય નાર્કોટિક્સની દાણચોરી અટકાવવામાં મદદરૂપ થશે.
(Visitor Counter : 101
પ્રધાનમંત્રીનું કાર્યાલય
18મા ભારત-આસિયાન શિખર સંમેલનમાં પ્રધાનમંત્રી શ્રી નરેન્દ્ર મોદીનું નિવેદન
મહામહિમ,
મહાનુભાવો,
નમસ્તે!
આ વર્ષે પણ આપણે આપણા પરંપરાગત કૌટુંબિક ફોટા નથી લઈ શક્યા, પરંતુ વર્ચ્યુઅલ સ્વરૂપે આપણે આસિયાન-ભારત શિખર સંમેલનની પરંપરા જાળવી રાખી છે. હું બ્રુનેઈના મહામહિમ સુલતાનને 2021માં આસિયાનના સફળ પ્રમુખપદ માટે અભિનંદન આપું છું.
મહામહિમ,
મહાનુભાવો,
કોવિડ-19 રોગચાળાને કારણે આપણે બધાએ ઘણા પડકારોનો સામનો કરવો પડ્યો. પરંતુ આ પડકારજનક સમય ભારત-આસિયાન મિત્રતાની કસોટીનો પણ હતો. કોવિડના સમયમાં આપણો પરસ્પર સહયોગ, પરસ્પર સહાનુભૂતિ, ભવિષ્યમાં આપણા સંબંધોને વધુ મજબૂત બનાવતી રહેશે, આપણા લોકોમાં સદ્ભાવનાનો આધાર બનશે. ઈતિહાસ સાક્ષી છે કે ભારત અને આસિયાન વચ્ચે હજારો વર્ષોથી જીવંત સંબંધ રહ્યો છે. તેમના સહિયારા મૂલ્યો, પરંપરાઓ, ભાષાઓ, ગ્રંથો, સ્થાપત્ય, સંસ્કૃતિ, ખાણી-પીણી દરેક જગ્યાએ જોવા મળે છે. અને તેથી, આસિયાનની એકતા અને કેન્દ્રિયતા હંમેશા ભારત માટે મહત્વની પ્રાથમિકતા રહી છે. આસિયાનની આ વિશેષ ભૂમિકા, ભારતની એક્ટ ઈસ્ટ પોલિસી કે જે આપણી સુરક્ષા અને આ ક્ષેત્રમાં તમામ માટે વૃદ્ધિ એટલે કે "સાગર" નીતિમાં સમાયેલ છે. ભારતની ઈન્ડો પેસિફિક મહાસાગર પહેલ અને ઈન્ડો-પેસિફિક માટે આસિયાનનું આઉટલુક એ ઈન્ડો-પેસિફિક ક્ષેત્રમાં પરસ્પર સહયોગ માટે આપણી સહિયારી દ્રષ્ટિ અને માળખું છે.
મહામહિમ,
મહાનુભાવો,
વર્ષ 2022માં આપણી ભાગીદારીના 30 વર્ષ પૂર્ણ થશે. ભારત પણ તેની આઝાદીના પંચોતેર વર્ષ પૂર્ણ કરશે. મને ખૂબ જ આનંદ છે કે આપણે આ મહત્વપૂર્ણ સીમાચિહ્નરૂપ 'આસિયાન-ભારત મિત્રતા વર્ષ’ તરીકે ઉજવીશું. ભારત આવનારા અધ્યક્ષ કંબોડિયા અને અમારા કન્ટ્રી કોઓર્ડિનેટર સિંગાપોર સાથે સંબંધોને વધુ ગાઢ બનાવવા માટે પ્રતિબદ્ધ છે. હવે હું તમારા વિચારો સાંભળવા આતુર છું.
તમારો ખુબ ખુબ આભાર!
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સામાજિક કાર્યકર્તા તેમજ પદ્મ પુરસ્કારથી સન્માનિત શાંતિ દેવીજીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રખ્યાત સામાજિક કાર્યકર્તા તેમજ પદ્મ પુરસ્કારથી સન્માનિત શ્રીમતી શાંતિ દેવીજીના નિધન પર દુઃખ વ્યક્ત કર્યુ છે.
પોતાના એક ટ્વીટમાં, પ્રધાનમંત્રીએ કહ્યુંઃ
“શાતિ દેવીજીને ગરીબો અને વંચિતોના એક અવાજ તરીકે યાદ કરવામાં આવશે. તેમણે કષ્ટો દૂર કરવા અને એક સ્વસ્થ તેમજ ન્યાયપૂર્ણ સમાજ બનાવવા માટે નિઃસ્વાર્થ ભાવથી કામ કર્યુ. તેમના નિધનથી દુઃખ થયું. મારી સંવેદનાઓ તેમના પરિવાર અને અગણિત પ્રશંસકો સાથે છે. ઓમ શાંતિ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
મંત્રીમંડળ
જમ્મુ અને કાશ્મીરમાં આંતરરાષ્ટ્રીય સરહદે સાથે જોડાયેલા ક્ષેત્રોમાં રહેતી વ્યક્તિઓ માટે રાહત
આ ક્ષેત્રોની વ્યક્તિ નોકરીમાં ભરતી, પ્રમોશન અને વ્યવસાયિક અભ્યાસક્રમો માટે પ્રવેશમાં અનામતનો લાભ ઉઠાવી શકે છે
મંત્રીમંડળે જમ્મુ અને કાશ્મીરમાં અનામત  ખરડો, 2019ને મંજૂરી આપી
પ્રસ્તાવને સંસદનાં બંને ગૃહમાં રજૂ કરવામાં આવશે
જનકલ્યાણકારક પહેલો અને વિશેષ રીતે વિકાસનાં અંતિમ પાયદાન પર રહેલા લોકોને ધ્યાનમાં રાખીને તથા પ્રધાનમંત્રી શ્રી નરેન્દ્ર મોદીનાં વચનોને પૂર્ણ કરવા માટે કેન્દ્રીય મંત્રીમંડળે આજે જમ્મુ અને કાશ્મીરમાં અનામત  ખરડો, 2019ને પોતાની મંજૂરી આપી દીધી છે. સંસદનાં આગામી સત્રમાં બંને ગૃહોમાં આ આશયનો પ્રસ્તાવ લાવવામાં આવશે.
મંત્રીમંડળનો આ નિર્ણય સબ કા સાથ, સબ કા વિકાસ તથા સબ કા વિશ્વાસ પ્રત્યે સમર્પિત જન કલ્યાણકારક સરકારનાં પ્રધાનમંત્રી મોદીનાં વિઝનને દર્શાવે છે.
લાભઃ
આ પગલાંથી જમ્મુ અને કાશ્મીરમાં આંતરરાષ્ટ્રીય સરહદ સાથે સંલગ્નમાં રહેતી વ્યક્તિઓને રાહત મળશે.
આંતરરાષ્ટ્રીય સરહદ સાથે જોડાયેલા વિસ્તારમાં રહેતાં લોકો પ્રત્યક્ષ ભરતી, પ્રમોશન અને વિવિધ વ્યવસાયિક અભ્યાસક્રમો માટે પ્રવેશમાં લાભ ઉઠાવી શકે છે.
આશયઃ
આ ખરડો જમ્મુ અને કાશ્મીર અનામત અધિનિયમ, 2004માં સંશોધન કરીને જમ્મુ અને કાશ્મીર અનામત  અધ્યાદેશ, 2019નું સ્થાન લેશે તથા આ આંતરરાષ્ટ્રીય સરહદી વિસ્તારોમાં રહેતી વ્યક્તિઓને વાસ્તવિક નિયંત્રણ રેખા  સાથે જોડાયેલા વિસ્તારોમાં રહેતાં લોકોને સમાન અનામતનાં દાયરામાં લાવશે.
પૃષ્ઠભૂમિઃ
જમ્મુ અને કાશ્મીરમાં આંતરરાષ્ટ્રીય સરહદ સાથે સંલગ્ન વિસ્તારોમાં રહેતાં લોકોને જમ્મુ અને કાશ્મીર અનામત અધિનિયમ, 2004 અને વાસ્તવિક નિયંત્રણ રેખા સાથે જોડાયેલા વિસ્તારોનાં રહેવાસીઓ સહિત વિવિધ કેટેગરી માટે પ્રત્યક્ષ ભરતી, પ્રમોશન અને વિવિધ વ્યવસાયિક અભ્યાસક્રમો માટે અનામતની જોગવાઈ કરતાં નિયમ, 2005માં સામેલ કરવામાં આવ્યો નહોતો. એટલે લાંબા સમયથી એને એનો લાભ મળતો નહોતો.
સરહદ પારથી સતત તણાવ, આંતરરાષ્ટ્રીય સરહદની આસપાસ રહેતાં લોકોનાં સામાજિક, આર્થિક અને શૈક્ષણિક પછાતપણા અને સરહદ પારથી થતી ગોળીબારીને કારણે અહીંનાં રહેવાસીઓને સુરક્ષિત સ્થળો પર જવા માટે ફરજ પડતી રહી અને એનાથી એમનાં શિક્ષણ પર પ્રતિકૂળ પ્રભાવ પડ્યો, કારણ કે શૈક્ષણિક સંસ્થાઓ લાંબા સમય સુધી બંધ રહેતી હતી.
આ કારણે ઉચિત સ્વરૂપે એવું અનુભવવામાં આવ્યું કે, વાસ્તવિક નિયંત્રણ રેખા સાથે જોડાયેલા વિસ્તારોમાં રહેતાં લોકોની જેમ જ આંતરરાષ્ટ્રીય સરહદ સાથે જોડાયેલા વિસ્તારોમાં રહેતાં લોકો માટે અનામતનો લાભ આપવામાં આવે.
રાષ્ટ્રપતિ શાસન દરમિયાન રાજ્ય વિધાનસભાની શક્તિઓ સંસદ પાસે હોય છે. એટલે જમ્મુ અને કાશ્મીર અનામત  વટહુકમ, 2019નાં સ્થાને એક ખરડો લાવવાનો નિર્ણય કરવામાં આવ્યો છે, જેને સંસદનાં બંને ગૃહમાં રજૂ કરવામાં આવશે.
J.Khunt/RP
(Visitor Counter : 170
પ્રધાનમંત્રીનું કાર્યાલય
પ્રધાનમંત્રી શ્રીએ નાગરિકોને મેરી માટી મેરા દેશ અભિયાનમાં ભાગ લેવાનું કહ્યું
પ્રધાનમંત્રી શ્રી નરેન્દ્ર મોદીએ મેરી માટી મેરા દેશ અભિયાનની સફળતાની શુભેચ્છા પાઠવી છે અને આશા વ્યક્ત કરી છે કે દેશભરની માટી દ્વારા તૈયાર કરવામાં આવેલી 'વાટિકા' 'એક ભારત શ્રેષ્ઠ ભારત'ના આદર્શને સાકાર કરશે.
કેન્દ્રીય મંત્રી શ્રી અમિત શાહના ટ્વીટના જવાબમાં, પ્રધાનમંત્રીએ X પર પોસ્ટ કર્યું:
"बहुत-बहुत शुभकामनाएं! ‘मेरी माटी-मेरा देश’ अभियान हमारी एकता और अखंडता की भावना को और सशक्त करने वाला है। मुझे विश्वास है कि इसके तहत देशभर से जमा की गई मिट्टी से एक ऐसी अमृत वाटिका का निर्माण होगा, जो ‘एक भारत श्रेष्ठ भारत’ की कल्पना को साकार करेगा। आइए, इस 'अमृत कलश यात्रा' में बढ़-चढ़कर अपनी भागीदारी सुनिश्चित करें। "
CB/GP/JD
(
પ્રધાનમંત્રીનું કાર્યાલય
પ્રધાનમંત્રી 29મી માર્ચે મધ્ય પ્રદેશમાં PMAY-Gના 5 લાખથી વધુ લાભાર્થીઓના 'ગૃહપ્રવેશ'માં ભાગ લેશે
દેશના દરેક જરૂરિયાતમંદ પરિવારને પાકું ઘર આપવાના પ્રધાનમંત્રીના પ્રયાસ તરફ આ એક બીજું પગલું છે
પ્રધાનમંત્રી શ્રી નરેન્દ્ર મોદી 29મી માર્ચે બપોરે 12:30 વાગ્યે વીડિયો કોન્ફરન્સિંગ દ્વારા મધ્યપ્રદેશમાં પ્રધાનમંત્રી આવાસ યોજના - ગ્રામીણના લગભગ 5.21 લાખ લાભાર્થીઓના ‘ગૃહપ્રવેશ’માં ભાગ લેશે. આ પ્રસંગે પ્રધાનમંત્રી સભાને પણ સંબોધિત કરશે.
દેશના દરેક જરૂરિયાતમંદ પરિવારને તમામ પાયાની સુવિધાઓ સાથે પાકું મકાન આપવાનો પ્રધાનમંત્રીનો સતત પ્રયાસ રહ્યો છે. આ આ દિશામાં વધુ એક પગલું છે.
આ ફંક્શનમાં શંખ, દીવો, ફૂલો અને રંગોળી સાથે પરંપરાગત ઉજવણીઓનું પણ સાક્ષી બનશે જે સમગ્ર મધ્યપ્રદેશમાં નવા ઘરોમાં આયોજિત કરવામાં આવશે.
મધ્યપ્રદેશમાં PMAY-Gનું અમલીકરણ મહિલા મેસન્સ સહિત હજારો કડિયાઓને તાલીમ આપવા, ફ્લાય એશ ઈંટોનો ઉપયોગ, મહિલા સ્વ-સહાય જૂથો  ને કેન્દ્રીય સામગ્રી માટે લોન આપીને સશક્તિકરણ, પ્રોજેક્ટના બહેતર અમલ અને દેખરેખ માટે ટેકનોલોજી જેવા ઘણા અનન્ય અને નવીન પગલાંઓનું સાક્ષી છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ડૉ. હર્ષવર્ધને પંજાબમાં કોવિડ-19 વ્યવસ્થાપન માટે તૈયારીઓ અને ચેપનો ફેલાવો રોકવા અંગેના પગલાંની સમીક્ષા કરી
કેન્દ્રીય આરોગ્ય અને પરિવાર કલ્યાણ મંત્રી ડૉ. હર્ષવર્ધને આજે વીડિયો કોન્ફરન્સના માધ્યમથી પંજાબના આરોગ્યમંત્રી સાથે ઉચ્ચ સ્તરી બેઠક યોજીને રાજ્યમાં કોવિડ-19ના વ્યવસ્થાપન માટે તૈયારીઓ અને ચેપનો ફેલાવો રોકાવા માટે નિયંત્રણના પગલાંની સમીક્ષા કરી હતી.
ડૉ. હર્ષવર્ધને જણાવ્યું હતું કે, 13 મે 2020 સુધીમાં દેશમાં કોવિડ-19ના કુલ 74,281 કેસ નોંધાયા છે જેમાંથી 24,386 દર્દીઓ સાજા થઇ ગયા છે જ્યારે આ બીમારીના કારણે કુલ 2,415 દર્દીઓના મૃત્યુ નીપજ્યાં છે.
છેલ્લા 24 કલાકમાં કોવિડ-19ના વધુ 3,525 કેસ પોઝિટીવ હોવાની પુષ્ટિ થઇ છે. છેલ્લા 14 દિવસમાં કેસ બમણા થવાનો દર 11 હતો જે છેલ્લા ત્રણ દિવસમાં સુધરીને 12.6 થયો હોવાનું તેમણે નોંધ્યું હતું.
તેમણે ઉમેર્યું હતું કે, આ બીમારીના કારણે મૃત્યુ દર 3.2% છે જ્યારે સાજા થવાનો દર 32.8% નોંધાયો છે. તેમણે એવું પણ ઉમેર્યું હતું કે,  કોવિડ-19ના સક્રિય કેસોમાંથી કુલ 2.75% દર્દીઓ ICUમાં, 0.37% વેન્ટિલેટર પર અને 1.89% દર્દીઓ ઓક્સિજન સપોર્ટ પર છે.
અત્યાર સુધીમાં કોવિડ-19ના કુલ 18,56,477 પરીક્ષણો કરવામાં આવ્યા છે જ્યારે ગઇકાલે 94708 નમૂનાનું પરીક્ષણ કરવામાં આવ્યું હતું. ડૉ. હર્ષવર્ધને જણાવ્યું હતું કે, પંજાબે આયુષમાન ભારત- આરોગ્ય અને સુખાકારી કેન્દ્રોનું પરિચાલન ખૂબ જ સફળતાપૂર્વક કર્યું છે. ડાયાબિટિસ, હાઇપરટેન્શન અને ત્રણ સામાન્ય કેન્સર ની તપાસ માટે તેમજ મોટાપાયે લોકોને વ્યાપક પ્રમાણમાં પ્રાથમિક આરોગ્ય સેવાઓનું વિસ્તરણ કરવા માટે પણ તેનો ઉપયોગ થઇ શકે છે.
GP/DS
(Visitor Counter : 171
રેલવે મંત્રાલય
રેલવે મંત્રાલયે મુસાફર ટ્રેનોની સેવાઓ રદ કરવાનો નિર્ણય 14 એપ્રિલ 2020 સુધી લંબાવ્યો
જીવન જરૂરિયાતની ચીજવસ્તુઓનો પૂરતો પૂરવઠો સુનિશ્ચિત કરવા માટે માલવાહક ટ્રેનો ચાલુ રહેશે
કોવિડ-19ને ધ્યાનમાં રાખીને લેવામાં આવેલા પગલાંને અનુસરીને, રેલવે મંત્રાલયે ભારતીય રેલવેની મુસાફર ટ્રેનોની સેવાઓ એટલે કે, તમામ મેલ/એક્સપ્રેસ ટ્રેનો , ઉપનગરીય ટ્રેનો અને મેટ્રો રેલવે, કોલકાતાની ટ્રેનો રદ કરવાનો નિર્ણય 14 એપ્રિલ 2020ના રોજ 2400 કલાક સુધી લંબાવ્યો છે.
જોકે, જીવન જરૂરિયાતની ચીજોનો પૂરતો પૂરવઠો જળવાઇ રહે તે સુનિશ્ચિત કરવા માટે માલવાહન ટ્રેનોની કામગીરી ચાલુ રહેશે.
SD/RP
(Visitor Counter : 119
નાણા મંત્રાલય
વીમા ક્ષેત્રમાં એફડીઆઈ મર્યાદા 49 ટકાથી વધારીને 74 ટકા કરવામાં આવી છે અને જરૂરી સુરક્ષા સાથે વિદેશી માલિકી અને નિયંત્રણની મંજૂરી આપવામાં આવી
એસેટ રિકન્સ્ટ્રક્શન કંપની લિમિટેડ અને એસેટ મેનેજમેન્ટ કંપનીની સ્થાપના કરવામાં આવશે
નાણાકીય વર્ષ 2021-22 દરમિયાન પીએસબીનું રૂ. 20,000 કરોડ પુન:પ્રાપ્તિકરણ
વીમા કવરની કુલ થાપણો બેંક જમા કરનારાઓને તેમની થાપણ સરળ અને સમય મર્યાદામાં પૂરી પાડવા માટે ડીઆઈસીજીસી એક્ટમાં સુધારો કરવામાં આવશે
ઓછામાં ઓછા 100 કરોડ રૂપિયાની સંપત્તિ કદવાળી એનબીએફસી માટે, એસએઆરએફએઈએસઆઈ એક્ટ, 2002 હેઠળ લોન પુન:પ્રાપ્તિ માટે પાત્ર લઘુત્તમ લોન કદ, વર્તમાન 50 લાખ રૂપિયાથી ઘટાડીને 20 લાખ રૂપિયા કરવામાં આવશે
સંસદમાં આજે કેન્દ્રીય બજેટ 2021-22 રજૂ કરતી વખતે કેન્દ્રીય નાણાં મંત્રી શ્રીમતી નિર્મલા સીતારમણે જાહેરાત કરી હતી કે સરકાર વીમા ક્ષેત્રમાં એફડીઆઈની મર્યાદા 49 ટકાથી વધારીને 74 ટકા કરી દેશે અને વિદેશી માલિકી અને નિયંત્રણને મંજૂરી આપશે, જરૂરી સલામતી સાથે વીમા અધિનિયમ, 1938માં સુધારો કરશે. સૂચિત નવી રચના હેઠળ, બોર્ડમાં મોટાભાગના ડિરેક્ટર અને મુખ્ય મેનેજમેન્ટ-સંબંધિત લોકો ભારતીય જ હશે, જ્યારે ઓછામાં ઓછા 50 ટકા ડિરેક્ટર હકીકતમાં સ્વતંત્ર ડિરેક્ટર હશે અને નફાના ચોક્કસ ભાગને આરક્ષિત રકમ તરીકે જાળવી રાખવામાં આવશે.
નવું સ્ટ્રક્ચર બનાવીને ફસાયેલા દેવાની પતાવટ કરવામાં આવશે
નાણાં મંત્રીએ જણાવ્યું હતું કે હાલની સ્થિતિમાં ફસાયેલા દેવાઓને એકત્રિત કરવા અને મેળવવા માટે એસેટ રિકન્સ્ટ્રક્શન કંપની લિમિટેડ અને એસેટ મેનેજમેન્ટ કંપનીની સ્થાપના કરવામાં આવશે અને ત્યારબાદ સંબંધિત લોનનું યોગ્ય સંચાલન કરવા અને તેમને વૈકલ્પિક રોકાણ ભંડોળમાં અને અન્ય સંભવિત રોકાણકારોને વેચી શકાશે. આખરે આ ફસાયેલા દેવાની સાચી કિંમત તરફ દોરી જશે. આ પગલાંથી જાહેર ક્ષેત્રની બેંકો તેમના ફસાયેલા દેવાની અસરકારક રીતે સંચાલન કરવામાં મદદ કરશે.
પી.એસ.બી.નું પુન: મૂડીકરણ
જાહેર ક્ષેત્રની બેંકો  ની નાણાકીય ક્ષમતાને મજબૂત કરવા માટે સરકારે નાણાકીય વર્ષ 2021-22 દરમિયાન 20,000 કરોડ રૂપિયાના વધુ પુન:પ્રાપ્તિકરણની દરખાસ્ત કરી છે.
જમા વીમો
નાણાં મંત્રીએ જમા વીમા કવર 1 લાખ રૂપિયાથી વધારીને 5 લાખ કરવાની મંજૂરી આપી હતી. હાલમાં ભારે મુશ્કેલીઓનો સામનો કરી રહેલા બેંક થાપણદારોને મદદ કરવા માટે સરકાર સંસદના વર્તમાન સત્રમાં ડીઆઈસીજીસી એક્ટ, 1961માં સુધારો કરવા માટે એક બિલ રજૂ કરશે, જેથી સંબંધિત જોગવાઈઓને સુવ્યવસ્થિત કરી શકાય. આવી સ્થિતિમાં, જો કોઈ બેંક અસ્થાયી રૂપે તેની જવાબદારીઓ પૂર્ણ કરવામાં નિષ્ફળ જાય, તો તે બેંકના થાપણદારો તેમની થાપણ વીમા કવરની કુલ થાપણોને સરળ અને સમય મર્યાદામાં મેળવી શકશે.
નાણાં મંત્રીએ જણાવ્યું હતું કે નાણાં લેનારાઓના હિતોનું સતત રક્ષણ સુનિશ્ચિત કરતા ઋણ સંબંધી અનુશાસનને વધુ સારું બનાવવાના ઉદેશ્યથી 100 કરોડ રૂપિયાની ઓછામાં ઓછી સંપતિ કદવાળી એનબીએફસી માટે, નાણાકીય અસ્કયામતોની સલામતી અને પુનર્નિર્માણ માટેના લઘુત્તમ લોનનું કદ અને સલામતી હિતના એન્ફોર્સમેન્ટ  એક્ટ, 2002ને હાલના 50 ટકાના સ્તરથી ઘટાડીને 20 લાખ રૂપિયા કરવાની દરખાસ્ત કરવામાં આવી છે.
(Visitor Counter : 228
પ્રધાનમંત્રીનું કાર્યાલય
પ્રધાનમંત્રીએ તેમની વિજ્ઞાન, ટેકનોલોજી અને નવીનીકરણ સલાહકાર સમિતિ ના સભ્યો સાથે વાતચીત કરી
પ્રધાનમંત્રી શ્રી નરેન્દ્ર મોદીએ આજે તેમની વિજ્ઞાન, ટેકનોલોજી અને નવીનીકરણ સલાહકાર સમિતિ ના સભ્યો સાથે વાતચીત કરી હતી. આ સમિતિ વિજ્ઞાન, ટેકનોલોજી અને નવીનીકરણ  અંગેની તમામ બાબતો પર માર્ગદર્શન આપે છે અને આ બાબતો પરના પ્રધાનમંત્રીના દ્રષ્ટિકોણના અમલીકરણનું નિરીક્ષણ કરે છે.
સમિતિના સભ્યોએ પ્રધાનમંત્રીને વિજ્ઞાન અને ટેકનોલોજીનાં મહત્વનાં ક્ષેત્રોમાં નવીનીકરણ અને સંશોધનના સંવર્ધન માટે લેવાયેલાં પગલાં અંગે માહિતી આપી હતી.
પ્રધાનમંત્રીએ ભારપૂર્વક જણાવ્યું હતું કે વિજ્ઞાન, ટેકનોલોજી અને નવીનીકરણના ક્ષેત્રે પ્રાપ્ત થયેલાં ફાયદાઓ સામાન્ય માનવી સુધી પહોંચવાં જોઈએ, સામાન્ય માનવીની રોજબરોજની સમસ્યાઓનું સમાધાન થવું જોઈએ અને ભારતના લોકોનું જીવન સરળ બનવું જોઈએ. આ સંદર્ભમાં તેમણે સમિતિને શૈક્ષણિક સંસ્થાઓ, સંશોધન અને વિકાસની પ્રયોગશાળાઓ ઉદ્યોગ અને વિવિધ સરકારી વિભાગો વચ્ચે કડી સ્થાપવા અનુરોધ કર્યો હતો. તેમણે શૈક્ષણિક અને સંશોધન સંસ્થાઓ વચ્ચેનું અંતર ઘટાડવાની જરૂરિયાતનો પુનરોચ્ચાર કર્યો હતો.
પ્રધાનમંત્રીએ શાળાઓનાં બાળકોમાં વૈજ્ઞાનિક પ્રતિભા વિકસે તે માટેનો યોગ્ય મંચ અને વ્યવસ્થા ઊભી કરવા અનુરોધ કર્યો હતો કે, જેથી તેમને જિલ્લા અને પ્રાદેશિક સ્તરે અટલ ટીંકરીંગ લેબ સાથે જોડી શકાય. આ સંદર્ભમાં પ્રધાનમંત્રીએ એવો પણ ઉલ્લેખ કર્યો હતો કે ખેતીની આવકમાં વધારો કરવો, સિકલ સેલ એનીમિયા  જેવા જીર્ણ અને આનુવંશિક રોગો ઉપરાંત કચરા વ્યવસ્થાપન અને સાયબર સિક્યોરિટી જેવી સમસ્યાઓના ઉકેલ માટેનાં ઉપાયો શોધવા અનુરોધ કર્યો હતો.
આ બેઠકમાં પ્રધાનમંત્રીના મુખ્ય વૈજ્ઞાનિક સલાહકાર પ્રો. કે. વિજય રાઘવન, સમિતિના સભ્યો અને ભારત સરકારના ઉચ્ચ અધિકારીઓ હાજર રહ્યાં હતાં.
NP/J.Khunt/RP
(Visitor Counter : 114
પ્રધાનમંત્રીનું કાર્યાલય
પીએમએ પ્રકૃતિ સાથે સંબંધિત તહેવાર સતુઆનના અવસર પર સૌને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ પ્રકૃતિ સાથે સંબંધિત તહેવાર સતુઆનના અવસર પર સૌને અભિનંદન પાઠવ્યા છે.
એક ટ્વીટમાં, પ્રધાનમંત્રીએ કહ્યું;
“प्रकृति से जुड़े उत्सव सतुआन की आप सभी को बहुत-बहुत बधाई। देश के कई हिस्सों में मनाया जाने वाला ये त्योहार हर किसी के जीवन में नई ऊर्जा और स्फूर्ति लेकर आए, यही कामना है।”
YP/GP/JD
(
પ્રધાનમંત્રીનું કાર્યાલય
પ્રધાનમંત્રીની વ્લાદિવોસ્તોકની મુલાકાત દરમિયાન થયેલા સમજૂતી કરારો/સંધિઓની યાદી
1. સંયુક્ત નિવેદન "વિશ્વાસ અને ભાગીદારી દ્વારા સાથસહકારની નવી ઊંચાઈઓ સર કરવી”.
2. ભારત-રશિયા વેપાર અને રોકાણનાં સંવર્ધન માટે સંયુક્ત વ્યૂહરચના.
3. પ્રજાસત્તાક ભારતની સરકાર અને રશિયા સંઘની સરકાર વચ્ચે સમજૂતી અને રશિયન/સોવિયત મિલિટરી ઇક્વિપમેન્ટ માટે સ્પેર પાર્ટ્સનાં ઉત્પાદનમાં સાથસહકાર સ્થાપિત કરવા પર
4. પ્રજાસત્તાક ભારતની સરકાર અને રશિયા સંઘની સરકાર વચ્ચે ઓડિયોવિઝ્યુઅલ કો-પ્રોડક્શનમાં સાથસહકાર સ્થાપિત કરવા પર સમજૂતી
5. પ્રજાસત્તાક ભારતનાં માર્ગ પરિવહન અને રાજમાર્ગ મંત્રાલય તથા રશિયા સંઘનાં પરિવહન મંત્રાલય વચ્ચે માર્ગ પરિવહન અને માર્ગ ઉદ્યોગમાં દ્વિપક્ષીય સાથસહકાર સ્થાપિત કરવા પર સમજૂતી કરાર .
6. પ્રજાસત્તાક ભારતનાં જહાજ મંત્રાલય અને રશિયન સંઘનાં પરિવહન મંત્રાલય વચ્ચે પ્રજાસત્તાક ભારતનાં ચેન્નાઈ બંદર અને રશિયન સંઘનાં વ્લાદિવોસ્તોક બંદર વચ્ચે દરિયાઈ સંચાર વિકસાવવા પર મેમોરેન્ડમ ઓફ ઇન્ટેન્ટ .
7. પ્રજાસત્તાક ભારતનાં કેન્દ્રીય પરોક્ષ કરવેરા અને આબકારી મંડળ, નાણાં મંત્રાલય અને ફેડરલ કસ્ટમ્સ સર્વિસ  વચ્ચે 2019થી 2022માં કસ્ટમ્સનાં ઉલ્લંઘન સામે લડવા સાથસહકાર સ્થાપિત કરવા માટેની યોજના.
8. રશિયા સંઘનાં ઊર્જા મંત્રાલય અને પ્રજાસત્તાક ભારતનાં પેટ્રોલિયમ અને કુદરતી ગેસ મંત્રાલય વચ્ચે પરિવહન માટે કુદરતી ગેસનાં ઉપયોગ પર સમજૂતી કરાર .
9. ઓઇલ અને ગેસ ક્ષેત્રમાં સાથસહકાર વધારવા પ્રજાસત્તાક ભારતનાં પેટ્રોલિયમ અને કુદરતી ગેસ મંત્રાલય અને રશિયન સંઘનાં ઊર્જા મંત્રાલય વચ્ચે કાર્યક્રમ.
10. રશિયાનાં સુદૂર પૂર્વ વિસ્તારમાં કોકિંગ કોલ માઇનિંગ પ્રોજેક્ટનાં અમલીકરણમાં સાથસહકાર સ્થાપિત કરવા માટે કોલ ઇન્ડિયા લિમિટેડ અને ફાર ઇસ્ટ ઇન્વેસ્ટમેન્ટ એન્ડ એક્સપોર્ટ એજન્સી વચ્ચે સમજૂતી કરાર .
11. રોકાણમાં જોડાણ માટે ઇન્વેસ્ટ ઇન્ડિયા અને રશિયન ડાયરેક્ટ ઇન્વેસ્ટમેન્ટ ફંડ વચ્ચે સાથસહકાર માટે સમજૂતી.
12. ફેડરેશન ઑફ ઇન્ડિયન ચેમ્બર્સ ઓફ કોમર્સ એન્ડ ઇન્ડસ્ટ્રી તથા રોસકોંગ્રેસ ફાઉન્ડેશન વચ્ચે સાથસહકાર માટે સમજૂતી.
13. નવા પ્રોજેક્ટ્સને પ્રોત્સાહન આપવા ફેડરેશન ઓફ ઇન્ડિયન ચેમ્બર્સ ઓફ કોમર્સ એન્ડ ઇન્ડસ્ટ્રી તથા સ્વાયત્ત નોન-પ્રોફિટ ઓર્ગેનાઇઝેશન એજન્સી ફોર સ્ટ્રેટેજિક ઇનિશિયેટિવ્સ વચ્ચે સમજૂતી કરાર .
14. ડાઉનસ્ટ્રીમ એલએજી બિઝનેસ અને એલએનજી સપ્લાય્સનાં સંયુક્ત વિકાસનાં સંબંધમાં સાથસહકાર સ્થાપિત કરવા પર સંયુક્ત સ્ટોક કંપની નોવાટેક અને પેટ્રોનેટ એલએનજી લિમિટેડ વચ્ચે સમજૂતી કરાર .
15. જોઈન્ટ સ્ટોક કંપની રોસ્સેજિયોલોજિયા અને શ્રેઈ ઇન્ફ્રાસ્ટ્રક્ચર ફાઇનાન્સ લિમિટેડ વચ્ચે સાથસહકાર સ્થાપિત કરવા માટે સમજૂતી
GP/RP
(